

**1/2016-2017. sz. körlevél**

*(Ha az egyesületek nyilvántartásában szereplő adatok nem egyeznek a körlevélben közöltekkel, haladéktalanul egyeztessenek az Igazgatósággal.)*

**1/2016/2017.**

A **Fellebbviteli Bizottság** a 2016/2017. évi férfi felnőtt **megyei I. osztályú bajnokság** feltöltése tárgyában indult versenyügyi eljárásban az alulírott napon és helyen meghozta az alábbi

**h a t á r o z a t o t:**

A Fellebbviteli Bizottság a 2016/2017. évi férfi felnőtt megyei I. osztályú bajnokságot akként rendeli feltölteni, hogy 1. helyen a **Rakamazi Spartacus SE**, míg 2. helyen a **Gyulaháza KSE** részére biztosít indulási jogot.

Ez ellen a határozat ellen fellebbezésnek helye nincs.

**I n d o k o l á s:**

A 2016/2017. évi megyei I. osztályú bajnokságban való szereplést a megyei II. osztályú bajnokság Nyírerdő csoportjának bajnoka, a Nyírmada SE nem vállalta. A Tiszakanyár SE az I. osztályú szerepléstől visszalépett. Ennek következtében a megyei I. osztályban összesen 14 induló sportszervezet maradt, noha a 2016/2017. évi versenykiírás 16 sportszervezet részére biztosít indulási lehetőséget.

A Versenybizottság a 2016. július 11. napján kelt 3/2016-2017/VB számú értesítésében arról tájékoztatta a Fellebbviteli Bizottság elnökét, hogy szükségessé vált a megyei I. osztályú bajnokság feltöltése.

A 2015/2016. évi megyei II. osztályú bajnokság 3 csoportban zajlott, melyben a legjobb fel nem jutó sportszervezet a Rakamazi Spartacus SE lett, míg a 2015/2016. évi megyei I. osztályú bajnokság legjobb kieső sportszervezete a Gyulaháza KSE volt.

A Versenyszabályzat 23. § a) pontja alapján: ha valamelyik bajnoki osztályban (csoportban), versenyben kevesebb számú csapat marad a versenykiírásban meghatározottaknál – pl. kizárás, fúzió, nevezés elmulasztása, alacsonyabb osztályba sorolás, indulási jogról való lemondás esetén – azt a bajnoki osztályt (csoportot), versenyt a megkezdéséig fel lehet tölteni.

Ugyanezen § b) pontja szerint: a bajnoki osztályra, versenyre vonatkozó feltöltés lehetőségéről az MLSZ Elnöksége, illetve a megyei (budapesti) igazgatóság esetén a megyei (budapesti) Fellebbviteli Bizottsága dönt.

A 23. § A2 pontja értelmében: ha a feltöltendő bajnoki osztály alatt lévő bajnoki osztály két vagy több csoportos, akkor az alábbi sorrendben történik a feltöltés az egyes feltöltendő helyekre;

1./ a közvetlenül alatta lévő bajnoki osztály csoportjaiban azonos helyezést elért csapatai közül a legjobb fel nem jutó helyen végzett egyetlen olyan sportszervezetével, amely a feltöltendő bajnoki osztályra vonatkozó feltételeknek megfelel. A feltöltés az elért eredmények százalékos összevetésével megállapított sorrend alapján történik. Legfeljebb 1 sportszervezet.

2./ a feltöltendő bajnoki osztály legjobb kieső sportszervezetével, amely a feltöltendő bajnoki osztályra vonatkozó feltételeknek megfelel. Legfeljebb 1 sportszervezet.

A megyei I. osztályban kettővel kevesebb csapat maradt a versenykiírásban meghatározottaknál, hiszen a 2016/2017. évi férfi, felnőtt megyei I. osztályú bajnokságot a megyei igazgatóság 16 csapat részére írta ki. A feltöltés lehetőségéről ezért a Fellebbviteli Bizottság jogosult dönteni.

A megyei II. osztály a 2015/2016. évi bajnoki idényben 3 csoportos volt. Ebből következően a feltöltés során a megyei II. osztály 3 csoportjában második helyezést elért csapatai közül a legjobb fel nem jutó helyen végzett Rakamazi Spartacus SE sportszervezettel kellett elsődlegesen feltölteni a megyei I. osztály mezőnyét. A versenybizottság elnökének tájékoztatása szerint nevezett sportszervezet a megyei I. osztályra vonatkozó feltételeknek megfelel.

A másik feltöltendő hely a megyei. I. osztály legjobb kieső sportszervezetét a Gyulaháza KSE-t illeti meg, amely sportszervezet a megyei I. osztályra vonatkozó feltételeknek szintén megfelel.

A kifejtettekre figyelemmel a rendelkező részben foglaltak szerint kellett határozni.

**Nyíregyháza, 2016. július 15. napján**

**2/2016/2017.**

A **Fellebbviteli Bizottság** a 2016/2017. évi férfi felnőtt **megyei II. osztályú bajnokság** feltöltése tárgyában indult versenyügyi eljárásban az alulírott napon és helyen meghozta az alábbi

**h a t á r o z a t o t:**

A Fellebbviteli Bizottság a 2016/2017. évi férfi felnőtt megyei II. osztályú bajnokságot akként rendeli feltölteni, hogy 1. helyen a **Ladányi TC**, 2. helyen a **Nyírmeggyes SK**, 3. helyen a **Ramocsaháza SE**, míg 4. helyen a **Geszteréd FC** részére biztosít indulási jogot.

Ez ellen a határozat ellen fellebbezésnek helye nincs.

**I n d o k o l á s:**

A 2016/2017. évi idényben a megyei II. osztályú férfi felnőtt bajnokság három csoportos, csoportonként 16 csapattal. A rendelkezésre álló adatok alapján megállapítható, hogy a Napkor SE, valamint a Nyírvasvári SE nem nevezett a II. osztályú bajnokságra, a Nyírpazony SE a megyei III. osztályban kíván indulni, míg a megyei I. osztályból kizárt Tiszalök SE a hatályos előírások értelmében csak a megyei III. osztályban indulhat.

A megyei III. osztály legjobb fel nem jutó sportszervezete a Ladányi TC volt, a legjobb kieső a Nyírmeggyes SK lett. A második legjobb fel nem jutó Penyige SE a megyei II. osztályú indulást nem vállalta. A második legjobb kieső a Ramocsaháza SE, a harmadik legjobb fel nem jutó sportszervezet pedig a Geszteréd FC.

A megyei férfi felnőtt II. osztályú bajnokság a 2016/2017. évi idényben is 3 csoportos, ezért a feltöltés kapcsán nemcsak a létszámhiányos Alukonstrukt csoportba kerülnek csapatok, a megyei II. osztályú csapatok között esetlegesen átsorolás is szükséges.

A Versenyszabályzat 23. § a) pontja alapján: ha valamelyik bajnoki osztályban (csoportban), versenyben kevesebb számú csapat marad a versenykiírásban meghatározottaknál – pl. kizárás, fúzió, nevezés elmulasztása, alacsonyabb osztályba sorolás, indulási jogról való lemondás esetén – azt a bajnoki osztályt (csoportot), versenyt a megkezdéséig fel lehet tölteni.

Ugyanezen § b) pontja szerint: a bajnoki osztályra, versenyre vonatkozó feltöltés lehetőségéről az MLSZ Elnöksége, illetve a megyei (budapesti) igazgatóság esetén a megyei (budapesti) Fellebbviteli Bizottsága dönt.

A 23. § B2 pontja értelmében: több feltöltendő bajnoki osztály esetén a közvetlenül alatta lévő bajnoki osztály két vagy több csoportos, akkor az alábbi sorrendben történik a feltöltés az egyes feltöltendő helyekre;

A közvetlenül alatta lévő bajnoki osztály csoportjaiban azonos helyezést elért csapatai közül a legjobb nem feljutó helyen végzett egyetlen olyan sportszervezetével, amely a feltöltendő bajnoki osztályra vonatkozó feltételeknek megfelel. A feltöltés az elért eredmények százalékos összevetésével megállapított sorrend alapján történik. Legfeljebb 1 sportszervezet.

1. A közvetlenül alatta lévő bajnoki osztály csoportjaiban azonos helyezést elért csapatai közül a legjobb nem feljutó második helyen végzett egyetlen olyan sportszervezetével, amely a feltöltendő bajnoki osztályra vonatkozó feltételeknek megfelel. A feltöltés az elért eredmények százalékos összevetésével megállapított sorrend alapján történik. Legfeljebb 1 sportszervezet.
2. A feltöltendő bajnoki osztály legjobb kieső sportszervezetével, amely a feltöltendő bajnoki osztályra vonatkozó feltételeknek megfelel. Legfeljebb 1 sportszervezet.
3. A közvetlenül alatta lévő bajnoki osztály csoportjaiban azonos helyezést elért csapatai közül a második legjobb nem feljutó helyen végzett egyetlen olyan sportszervezetével, amely a feltöltendő bajnoki osztályra vonatkozó feltételeknek megfelel. A feltöltés az elért eredmények százalékos összevetésével megállapított sorrend alapján történik. Legfeljebb 1 sportszervezet.
4. a feltöltendő bajnoki osztály második legjobb kieső sportszervezetével, amely a feltöltendő bajnoki osztályra vonatkozó feltételeknek megfelel. Legfeljebb 1 sportszervezet.
5. a közvetlenül alatta lévő bajnoki osztály csoportjaiban azonos helyezést elért csapatai közül a harmadik legjobb fel nem jutó helyen végzett sportszervezete(i)vel, amely(ek) a feltöltendő bajnoki osztályra vonatkozó feltételeknek megfelel(nek).

A megyei II. osztályban néggyel kevesebb csapat maradt a versenykiírásban meghatározottaknál, hiszen a 2016/2017. évi férfi, felnőtt megyei II. osztályú bajnokságot a megyei igazgatóság mindhárom csoportban16 csapat részére írta ki. A feltöltés lehetőségéről ezért a Fellebbviteli Bizottság jogosult dönteni.

Mivel a megyei II. osztály 3 csoportos és a csoportbeosztást a megyei bajnokságot kiíró MLSZ megyei igazgatóság versenybizottsága a nevezések beérkezése után a VSZ. 22. § a) pontjában meghatározott szempontok szerint osztja be az egyes csoportokba, így a feltöltés mindhárom II. osztályú csoportot érinti egyes sportszervezetek átsorolása miatt. A megyei III. osztály 5 csoportjában második helyezést elért sportszervezetek közül a legjobb fel nem jutó a Ladányi TC volt, ezért első helyen ez a sportszervezet jogosult a feltöltés kapcsán szerepelni. A feltöltendő megyei II. osztály Alukonstrukt csoport legjobb kiesője a Nyírmeggyes SK, ezért második helyen ez a sportszervezet jogosult a feltöltés kapcsán szerepelni. A megyei III. osztály csoportjaiban a második legjobb fel nem jutó helyen a Penyige SE végzett, de ez a sportszervezet nem vállalta a szereplést. Tekintettel arra, hogy a VSZ. 23. § B/2. pont 3. pontja kifejezetten a második legjobb fel nem jutó sportszervezetről rendelkezik, ennek kiesése esetén nem lehet a harmadik legjobb fel nem jutó sportszervezetet előbbre sorolni második legjobb fel nem jutónak, hanem tovább kell lépni a B/2. pont 4. pontjára. A feltöltési sorrend szempontjából a második legjobb kieső sportszervezet a Ramocsaháza SE volt, ezért a harmadik helyen ez a sportszervezet jogosult a feltöltés kapcsán szerepelni. A megyei III. osztály csoportjaiban a szintén második helyen végzett harmadik legjobb fel nem jutó sportszervezet a Geszteréd FC volt, tehát a negyedik helyen ez a sportszervezet jogosult a feltöltés kapcsán szerepelni.

A kifejtettekre figyelemmel a rendelkező részben foglaltak szerint kellett határozni.

**Nyíregyháza, 2016. július 15. napján**

A **MLSZ Szabolcs-Szatmár-Bereg Megyei Igazgatóság Versenybizottsága** (VB) a 2016/2017. évi megyei labdarúgó bajnokságokra a nevezések és a csoportbeosztások vonatkozásában a megyei igazgatóság hivatali helyiségében 2016. július 18-án megtartott versenyügyi eljárás során meghozta az alábbi

 **h a t á r o z a t o t :**

A VB a 2015/2016. bajnokságok elért helyezései, a sportegyesület által benyújtott és elfogadott nevezések, valamint a Fellebbviteli bizottság feltöltési határozata alapján Versenyszabályzat 22., 23. §-ainak megfelelően a bajnoki osztályok és csoportok beosztását az alábbiak szerint készítette el:

**Megye I. osztály**

|  |  |
| --- | --- |
| 1 | Baktalórántháza VSE |
| 2 | Balkány SE |
| 3 | Gyulaháza KSE |
| 4 | Ibrány SE |
| 5 | Mándok VSE |
| 6 | Mátészalkai MTK |
| 7 | Rákóczi SE Nagyecsed |
| 8 | Nagyhalászi SE |
| 9 | Nagyszekeres Unio SE |
| 10 | Nyírgyulaj KSE |
| 11 | Rakamazi Spartacus SE |
| 12 | Sényő-Carnifex FC |
| 13 | II. Rákóczi Ferenc KSE |
| 14 | Tiszavasvári SE |
| 15 | Tuzsér SE |
| 16 | Vásárosnamény SE |

**Megyei II. osztály**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Alukontstrukt** |  |  | **Nyírerdő** |  |  | **Kelet-Magyarország** |
| 1 | Apagy SE |  | 1 | Ajak SE |  | 1 | Beregdaróc SE |
| 2 | Encsencs SE |  | 2 | Demecseri VKSE |  | 2 | Csenger FC |
| 3 | Gávavencsellői SE |  | 3 | Dombrád SE |  | 3 | Csengersimáért KHE |
| 4 | Geszteréd FC |  | 4 | Fényeslitke SE |  | 4 | Kölcse SE |
| 5 | Kállósemjén SE |  | 5 | Kék SE |  | 5 | Mérk-Vállaj NSE |
| 6 | Kemecse SE |  | 6 | Ladányi TC |  | 6 | Milota SE |
| 7 | Kótaj SE |  | 7 | Nyírkarászi KSE |  | 7 | Nábrád SE |
| 8 | Levelek SE |  | 8 | Nyírmadai ISE |  | 8 | Nagydobosi LSE |
| 9 | Nagykállói VSE |  | 9 | Őr KSE |  | 9 | Nyírcsaholy USE |
| 10 | Nyíribrony Sportszervezet |  | 10 | Pap SE |  | 10 | Nyírmeggyes SK |
| 11 | Nyírlugos SE |  | 11 | Pátrohai LSE |  | 11 | Szatmárcseke KSE |
| 12 | Ramocsaháza SE |  | 12 | Tiszakanyár SE |  | 12 | Tarpa SC |
| 13 | Rohod SE |  | 13 | Tiszaszentmárton SE |  | 13 | Tiszakóród SE |
| 14 | Teremi SE |  | 14 | Újdombrád SE |  | 14 | Tisztaberek SE |
| 15 | Tiszadob SE |  | 15 | Vajai II. Rákóczi Ferenc SE |  | 15 | Tyukod FC |
| 16 | Újfehértó SE |  | 16 | Záhonyi VSC |  | 16 | Vámosoroszi KSE |

**Megyei III. osztály**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Szabolcs** |  |  | **Nyírség** |  |  | **Szatmár** |
| 1 | SE Bashalom |  | 1 | Biri SE |  | 1 | Hodász SBK |
| 2 | Buj SE |  | 2 | Bogát 2000 Tc |  | 2 | Kántorjánosi KSE |
| 3 | Fiatal Gyémántok |  | 3 | Bököny SE |  | 3 | Kocsord SE |
| 4 | Ibrány SE II. |  | 4 | Fábiánháza FC |  | 4 | KSE Nyírtét |
| 5 | Kálmánháza SE |  | 5 | Kisléta SC |  | 5 | Laskodi LE |
| 6 | Nyírpazony SE |  | 6 | Máriapócsi LSK |  | 6 | Nyírjákó SC |
| 7 | Nyírteleki SE |  | 7 | Napkori Szabadidő SE |  | 7 | Nyírkércs Tsz-SE |
| 8 | Tiszabercel SE |  | 8 | Nyírbéltek KSE |  | 8 | Nyírturai Fc |
| 9 | Tiszaeszlár SE |  | 9 | Nyírcsászári FKE |  | 9 | Ópályi KSE |
| 10 | Tiszalöki VSE |  | 10 | Nyírgyulaj KSE II. |  | 10 | Petneháza SE |
| 11 | Tiszatelek SE |  | 11 | Nyírmihálydi SE |  | 11 | Székely SE |
| 12 | Tiszavasvári SE II. |  | 12 | Penészleki SE |  | 12 | Tunyogmatolcs SE |
| 13 | Vasmegyer SE |  | 13 | Piricse SE |  | 13 | Vitka SE |
|  | **Rétköz** |  |  | **Szamos**  |  |  |  |
| 1 | Anarcs SE |  | 1 | Botpalád SE |  |  |  |
| 2 | Aranyosapáti LSE |  | 2 | Cégénydányád SE |  |  |  |
| 3 | Barabás SE |  | 3 | Csegöld SE |  |  |  |
| 4 | Berencs FC |  | 4 | Csengerújfalu SE |  |  |  |
| 5 | Döge LSE |  | 5 | Hermánszegi FC |  |  |  |
| 6 | Eperjeske SE |  | 6 | Jánkmajtis KSE |  |  |  |
| 7 | Gégény FC |  | 7 | Kisar SE |  |  |  |
| 8 | Gergelyiugornyai SE |  | 8 | Kispalád SC |  |  |  |
| 9 | Jéke SC |  | 9 | Milota SE II. |  |  |  |
| 10 | Szabolcsveresmarti SE |  | 10 | Pátyodi SE |  |  |  |
| 11 | Tiszabezdéd SE  |  | 11 | Penyige SE |  |  |  |
| 12 | Varsány-Unio FE |  | 12 | Sonkád SE |  |  |  |
| 13 | Zsurk SE |  | 13 | Szamossályi SE |  |  |  |
|  |  |  | 14 | Túristvándi KSE |  |  |  |
|  |  |  | 15 | Túrricse SE |  |  |  |
|  |  |  | 16 | Ura SE |  |  |  |

A VSZ 22.§ c) pontja szerint, a csoport (verseny) besorolás végleges, a határozat ellen fellebbezésnek helye nincs

**I n d o k o l á s:**

A VB az előírt nevezési határidő lejártát követően, a VSZ-22. §-ában rögzített módon bajnoki osztályonként és csoportonként ellenőrizte a csapatok által beküldött nevezési dokumentációt, majd hiánypótlást követően összevetette a beadott és elfogadott licenszkérelmekkel. Ennek alapján 132 sportegyesület nevezését fogadta el. A bajnoki osztályok feltöltésére a Versenyszabályzat előírásainak megfelelően javaslatot terjesztett elő a fellebbviteli bizottsághoz. A fellebbviteli bizottság a 1/2016/2017. és a 2/2016/2017. számú határozatában döntött a feltöltésekről. Ezt követően a VB a csoportok beosztását a területi elvek, a csapatok számának területi eloszlása és az utazási távolságok maximális figyelembevételével készítette el.

A VB a fentiekben rögzítetteknek megfelelően hozta meg a rendelkező rész szerinti határozatát.

**Nyíregyháza, 2016. július 18.**

**19 év alatti átigazoláshoz infók**

1997. 01. 1-jén és utána született férfi/fiú (utánpótlás korú) labdarúgók átigazolása esetén utánpótlás működési költségtérítés fizetése szükséges az alábbi táblázat szerint.

Női labdarúgókra nem vonatkozik a költségtérítés!

**Utánpótlás működési költségtérítés a szerződéssel nem rendelkező játékosok esetén**

|  |  |
| --- | --- |
| **B Táblázat** | **Átvevő sportegyesület** |
| **Átadó** **egyesület** |  | **I.osztály** | **II. osztály** | **EGYÉB** |
| **I. osztályú SE** | **3.000.000 Ft/év** | **400.000 Ft/év** | **0** |
| **II. osztályú SE** | **500.000 Ft/év** | **300.000 Ft/év** | **0** |
| **EGYÉB** | **200.000 Ft/év** | **150.000 Ft/év** | **100.000 Ft/év** |

A táblázatban feltüntetett összegek 10 %-át kötelező kifizetni, a többitől eltekinthetnek a felek, ezt megállapodásban rögzíteni kell.

I. osztályú egyesületek: Honvéd, MTK, Győr, FTC, Illés Akadémia, Debrecen, Vasas, Puskás Akadémia

II. osztályúak: **Nyíregyházi Sportcentrum,** Videoton, Pécs, Újpest, Kecskemét, DVTK, Vác, Békéscsaba, ZTE, Kaposvár, Paks, Grosics Akadémia, Szolnok, Sopron, Gyirmót, SZEOL,

**Megyénkben nincs I. osztályú klub, II. osztályú egyedül a Nyíregyháza. Az összes többi klubunk Egyéb.**

**Az átigazolás csak az alábbiak esetében valósulhat meg:**

-          átadó egyesület számlát állít ki az átvevő nevére. A számla megnevezésébe beírja, hogy „Sportszolgáltatás, a játékos neve és a hatszámjegyű kódja”. A számla másolatát be kell mutatni az igazgatóságon.

-          Az átvevő egyesület a számlán lévő összeget CSAK átutalással fizetheti ki. Részletfizetésre NINCS lehetőség. A megjegyzés rovatba fel kell tüntetni a labdarúgó nevét és igazolás számát. Az átigazolás megkezdéséhez az átutalás bizonylatát is be kell mutatni az Igazgatóságon. Csak teljesített átutalás esetén hajtható végre az átigazolás!

-          amennyiben nem a táblázatban szereplő teljes összeget fizetik ki a játékos után, akkor a megállapodást is csatolni kell arról, hogy mekkora összegben állapodtak meg (minimum a 10 %), és hogy a többi részről lemond az átadó klub.

-          Mindezek mellett augusztus 1-jétől már csak akkor lehet átigazolni a 19 év alatti (1997. január 01. után született) játékost is, ha az átadó klub az átigazolási lapot aláírja!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tájékoztatjuk a tisztelt csapatvezetőket, hogy a megyei **játékvezetőink** szokásos nyári **edzőtábora** ezúttal **2016.** **július 22-23-24-én** (péntek-vasárnap) lesz, így emiatt ezeken a napokon nem fogunk tudni edzőmérkőzésekre játékvezetőket biztosítani.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tisztelt Csapatvezetők!

A 2016-2017-es bajnoki szezon rajtja előtt (2016. augusztus 13-14.) is elvégezzük a kötelezően előírt **játéktér hitelesítéseket**. A hitelesítéssel kapcsolatos előírásokat, elvárásokat és a pályák hitelesítésének menetrendjét alább olvashatják.
Amennyiben a hitelesítéssel kapcsolatosan kérdés merül fel, akkor legyenek szívesek felvenni a kapcsolatot a hitelesítést végző sporttársakkal.

Az alábbiakban közöljük pályahitelesítési ütemtervünket a 2016-2017-es bajnoki évre, amennyiben a hitelesítés időpontja valamely csapatnak nem megfelelő kérem, vegye fel a kapcsolatot a hitelesítést végző sporttárssal.

**Kocsis Zsolt: 30/340-8505**

**2016. 07. 26. 2016. 07.27. 2016.07.28.**

8.00 Napkor 8.00 Nyírcsászári 8.00 Tarpa

9.00 Kálmánháza 9.00 Piricse 9.00 Szatmárcseke

9.50 Újfehértó 9.50 Encsencs 9.50 Túristvándi

10.50 Geszteréd 10.40 Nyírbéltek 10.40 Tiszakóród

11.50 Bököny 11.30 Penészlek 11.30 Milota

13.00 Biri 12.40 Nyírlugos 12.30 Kispalád

13.50 Nagykálló 13.30 Nyírmihálydi 13.30 Sonkád

14.40 Kállósemjén 14.50 Terem 14.20 Kölcse

15.30 Kisléta 15.50 Mérk-Vállaj 15.20 Vámosoroszi

16.30 Nyírbogát 16.40 Fábiánháza 16.30 Túrricse

17.30 Máriapócs 17.30 Nyírcsaholy 17.30 Tisztaberek

 18.30 Penyige

 **Kristán Zoltán: 70/984-5656**

**2016.07.26. 2016.07.27. 2016.07.28.**

8.00 Gergelyugornya 8.00 Levelek 8.00 Nyírjákó

9.00 Kisvarsány 8.50 Apagy 9.00 Petneháza

10.00 Vitka 9.50 Nyírtét 9.50 Laskod

10.50 Nagydobos 10.40 Székely 10.40 Ramocsaháza

11.40 Ópályi 11.40 Vasmegyer 11.30 Nyíribrony

12.40 Mátészalka 12.40 Kék 12.40 Nyírkércs

13.30 Nyírmeggyes 13.30 Demecser 14.00 Baktalórántháza

14.20 Hodász 14.20 Gégény 14.50 Rohod

15.20 Kántorjánosi 15.30 Pátroha 15.50 Vaja

16.40 Tunyogmatolcs 16.20 Rétközberencs 16.40 Őr

17.40 Nábrád 17.10 Ajak

18.30 Kisar 18.00 Anarcs

**2016.07.29.**

8.00 Barabás, 8.50 Beregdaróc

**Szlomoniczki István: 70/371-6330**

**2016. 07. 26. 2016.07.27. 2016. 07. 28.**

8.00 Rakamaz 8.00 Pátyod 8.00 Jéke

8.50 Gávavencsellő 8.50 Tyukod 8.50 Mezőladány

9.40 Tiszabercel 9.50 Ura 9.50 Eperjeske

10.30 Búj 10.40 Csengerújfalu 10.40 Tiszaszentmárton

11.20 Kótaj 11.30 Csenger 11.40 Zsurk

12.00 Tiszatelek 12.30 Csengersima 12.30 Záhony

13.00 Újdombrád 13.20 Csegöld 13.30 Tiszabezdéd

14.00 Dombrád 14.10 Jánkmajtis 14.20 Tuzsér

15.00 Tiszakanyár 15.00 Szamossályi 15.10 Mándok

16.00 Döge 15.50 Hermánszeg 16.10 Fényeslitke

17.00 Szabolcsveresmart 16.50 Cégénydányád 17.10 Pap

18.20 Sényő 17.50 Szatmár UNIO 18.00 Aranyosapáti

**2016. 07. 29.**

15.30 Tiszadob, 16.30 Tiszalök, 17.20 Tiszaeszlár, 18.10 Bashalom

**A NYILVÁNTARTÁSI, IGAZOLÁSI ÉS ÁTIGAZOLÁSI BIZOTTSÁG TÁJÉKOZTATÓJA A 2016-2017-es LABDARÚGÓ ÉVAD NYÁRI ÁTIGAZOLÁSI IDŐPONTJAIRÓL, AZ ÜGYFÉLFOGADÁS RENDJÉRŐL, A FIZETENDŐ TÉRÍTÉSI DÍJAKRÓL**

A Szabolcs-Szatmár-Bereg Megyei Igazgatóság Igazolási, Átigazolási Bizottsága - továbbiakban NYIÁSZ - **2016. július 1-től**, a labdarúgó évad kezdetétől **előreláthatólag szeptember 30-ig** tart folyamatos **ügyfélfogadást** az igazgatóság 24. számú helyiségében.

**Ügyfélfogadási rend:**

hétfőtől - csütörtökig **08:30** óra és **15:30** óra között

pénteki napokon **08:30** és **12:30** óra között.

Október 01-től kedden és csütörtökön 08.30-15.30 óra között.

**Átigazolási időszakok:**

LABDARÚGÁSBAN:

1. **HIVATÁSOS labdarúgók esetében**:

2016. június 9-től augusztus 31. éjfélig.

**2. AMATŐR labdarúgók esetén:**

**Felnőtt** korosztály (1997.12. 31-ig születettek) esetében:

2016. július 1-től július 31. éjfélig.

**Öregfiúk** esetében:

2016. július 1-től augusztus 31. éjfélig

**3. UTÁNPÓTLÁS korosztályok esetén** U14 és U19 korosztályok (1998.01.01. és 2004.12.31-ig születettek):

2016. július 1-től – július 31. éjfélig.

**A felnőtt és utánpótlás korosztályoknál lehetőség van augusztus 1.-től augusztus 31. éjfélig is átigazolásokra, amennyiben az átadó sportszervezet hozzájárul az átigazoláshoz.**

**4. BOZSIK program U6 és U13-as korosztály** (2004.után született labdarúgók):

2016. július 1-től 2016. szeptember 15. éjfélig

FUTSAL:

**Felnőtt** korosztály (1996. XII. 31-ig születettek):

2016. július 15-től augusztus 15. éjfélig

**Fiú** (U-20- és U11 között, 1997.01.01. után született) és **Női** (U19-és U11 között 1998.01.01. után születettek)

2016. július 15. és október 15. éjfélig

Igazolás elkészítését, átigazolást, csak az MLSZ által rendszeresített igazoló, ill. átigazoló lapokon fogadunk el, mely az Igazgatóságon megvásárolható, ára: 6 Ft / db + Áfa.

A játékengedélyek kiadása július 01-től folyamatosan történik. Felnőtt korosztálynál „D„ betűjel, ifjúsági korosztálynál „I„ betűjel, míg a Bozsik programban szereplők „GY/f” vagy „GY/l” betűjel adható.

**Játékengedélyt** elsősorban digitálisan, az egyesületek elektronikus ügyintéző útján, amennyiben nem lehetséges, akkor papír alapon, az ismert **Versenyengedély kérő lap**on lehet kérni. A játékengedély kiadását a rendszer csak abban az esetben engedélyezi, ha az igazoláson a fénykép érvényessége még nem járt le. Amennyiben nem érvényes a fotó, új versenyengedély nem váltható ki, a rendszer nem engedélyezi.

Az igazolási átigazolási, és versenyengedély díjak változatlanok.

Az igazolásokkal, átigazolásokkal és versenyengedély díjakkal kapcsolatosan a bizottság tagjai a fenti helyiségben és a **30/1963-671**-es mobil, illetve az Igazgatóság **06-42/316-069** telefonszámán elérhetőek.

A Szabályzatok **szabolcs.mlsz.hu** honlapon elérhetők, illetve innen a szükséges mellékletek – játékengedély kérőlap, külföldi átigazolás stb. - kinyomtathatók.

**Fegyelmi határozat:**

|  |  |  |  |
| --- | --- | --- | --- |
| **határozat szám** | **egyesület** | **büntetés oka** | **büntetés mértéke** |
| II/974 | Nyírlugos SE | **Sportszakember súlyosan sportszerűtlen** viselkedése a 2016. április 13-án lejátszott **Nyírlugosi** **SE – Nagyecsed RSE** Magyar Kupa labdarúgó mérkőzésen | 25.000.- Ft |

Nyíregyháza, 2016. 07. 20.